
    545400 SIGHIŞOARA
Str. Muzeului nr. 7, Tel./Fax 0265 – 771278

H O T Ă R Â R E A NR. 220
                                                               din 31 august 2022
privind însuşirea unei documentaţii topo - cadastrale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 26.104/10.08.2022 şi la Consiliul Local Sighișoara cu nr. 27.246/23.08.2022, de referatul de aprobare, înregistrat cu nr. 26.107/10.08.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo - cadastrală întocmită de Dipl. Ing. Gogoașă Raul – persoană fizică autorizată de A.N.C.P.I., anexată cererii depuse de domnul Crăciun Vasile, înregistrată la Municipiul Sighișoara cu nr. 18.862/07.06.2022, prin care se solicită dezmembrarea unei suprafețe de 790 mp. teren din totalul suprafeței terenului înscris în C.F. nr. 59093 Sighișoara;

Având în vedere faptul că, potrivit procesului - verbal cu nr. 25.837/IX/5/09.08.2022, Comisia de avizare prealabilă a documentaţiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019, a avizat favorabil documentația topo - cadastrală de dezmembrare în două loturi a imobilului de natură teren – arabil (intravilan) în suprafață de 16.630 mp., înscris în Cartea Funciară cu nr. 59093 Sighișoara, sub nr. cad. 59093;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 555 - 566 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Directorului Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate comun al Biroului Public Cadastru, Topometrie și Administrare Terenuri Agricole și Forestiere și al Serviciului Evidența Patrimoniului și Fond Locativ, înregistrat cu nr. 26.105/10.08.2022, prin care se propune însuşirea documentaţiei topo - cadastrale amintite mai sus;
            Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:

Art. 1. Se însușește documentația topo - cadastrală de dezmembrare în două loturi a imobilului de natură teren – arabil (intravilan) în suprafață de 16.630 mp., înscris în Cartea Funciară cu nr. 59093 Sighișoara, nr. cad. 59093, potrivit anexei la prezenta hotărâre.

(2) Se aprobă dezmembrarea imobilului de natură teren – arabil (intravilan) în suprafață de 16.630 mp., înscris în Cartea Funciară cu nr. 59093 Sighișoara, nr. cad. 59093, în două loturi, după cum urmează:

♦ lot 1 – imobilul de natură teren – arabil (intravilan), în suprafață de 15.840 mp., care rămâne înscris în C.F. 59093 Sighișoara, în favoarea vechiului proprietar Municipiul Sighișoara – domeniul privat;

♦ lot 2 – imobilul de natură teren – curți - construcții (intravilan), în suprafață de 790 mp., teren împrejmuit aferent construcțiilor proprietatea lui Crăciun Vasile și Crăciun Mariana, teren aflat în folosința acestora și pentru care se va crea o carte funciară nouă, cu nr. cad nou, identificator unic în baza de date grafică a A.N.C.P.I., cu situația proprietății neschimbată, respectiv proprietar Municipiul Sighișoara, sens în care se aprobă și înscrierea dezmembrămintelor nou create, în urma dezmembrării, în cartea funciară.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;
  2 ex. Biroul Public Cadastru, Topometrie și Administrare Terenuri Agricole și Forestiere.
12 ex.  
B.A. 
